NÕUKOGU ESIMESE LUGEMISE SEISUKOHT (EL) nr 4/2011

eesmärgiga võtta vastu Euroopa Parlamendi ja nõukogu määrus, millega muudetakse määrust (EÜ) nr 1905/2006, millega luuakse arengukoostöö rahastamisvahend

Nõukogu poolt vastu võetud 10. detsembril 2010

2011/C 7 E/04

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 209 lõiget 1,

võttes arvesse Euroopa Komisjoni ettepanekut,

olles edastanud seadusandliku akti eelnõu liikmesriikide parlamentidele,

toimides seadusandliku tavamenetluse kohaselt (1)

ning arvestades järgmist:

Liidu arengupoliitika eesmärk on vähendada vaesust ja lõpuks see kaotada.

Liit kui Maailma Kaubandusorganisatsiooni (WTO) liige on pühendunud kaubandusküsimuste kaasamisele arengustrateegiatesse ja rahvusvahelise kaubavahetuse edendamisele, et kiirendada majanduse arengut ja vähendada vaesust ning pikemas perspektiivis see kaotada kogu maailmas.

Programmi raames võetavad rahalise abi meetmed peaksid olema suunatud banaanikasvatuspiirkondade ja banaanide väärtusahelas osalevate elanike, eelkõige väiketootjate ja -ettevõtjate elatustaseme tõstmisele ja elutingimuste parandamisele, samuti töönormidele, töötervishoiu- ja ohutusstandarditele vastavuse parandamisele, eelkõige pestitsiidide kasutamise ja nendega kokkupuutumise osas. Samuti tuleks meetmetega toetada banaaniekspordist sõltuvate piirkondade kohandumist ja vajaduse korral ümberkorraldamist sektorikohase eelarvetoetuse või projektikohaste sekkumiste kaudu. Meetmete eesmärk peaks olema tagada sotsiaalvaldkonna vastupidavus, majandustegevuse mitmekesistamine ja investeerimine konkurentsivõime suurendamisse, juhul kui see on elujõuline strateegia, võttes arvesse kogemusi ja tulemusi, mis on saadud traditsioonilistele banaane tarnivatele AKV riikidele mõeldud eriabisüsteemiga vastavalt nõukogu määrusele (EÜ) nr 2686/94 (3) ja traditsioonilistele banaane tarnivatele AKV riikidele antava toetuse eriraamistikuga vastavalt nõukogu määrusele (EÜ) nr 856/1999 (4) ning vastavalt komisjoni määrusele (EÜ) nr 1609/1999 (5) . Liit tunnistab, et on oluline edendada banaanikaubandusest saadava tulu õiglasemat jaotumist.

Kõnealune programm peaks aitama kaasa kohanemisprotsessile nendes AKV riikides, kes on viimastel aastatel eksportinud liitu märkimisväärses koguses banaane ja keda mõjutab Genfi banaanikaubanduslepingu raames (6) või liidu ning teatavate Ladina- ja Kesk-Ameerika riikide vahel sõlmitud või sõlmimisel olevate kahepoolsete või piirkondlike kokkulepete tagajärjel toimuv liberaliseerimine. Programm põhineb tavapärastele AKV banaanitarnijatele antava toetuse eriraamistikul. Programm on kooskõlas liidu rahvusvaheliste kohustustega WTO raames ning on ümberkorralduslik, lähtub konkurentsivõime suurendamise eesmärgist ja on seega ajutine, kestusega neli aastat (2010–2013).

Peaaegu 2 % maailma banaanikaubandusest on sertifitseeritud õiglase kaubanduse süsteemi tootjaorganisatsioonide poolt. Õiglase kaubanduse miinimumhinnad määratakse jätkusuutliku tootmise kulude alusel, mis kehtestatakse sidusrühmadega konsulteerides, eesmärgiga võtta arvesse rahuldavate sotsiaalsete ja keskkonnastandardite järgimisega seotud kulusid ning toota mõistlikku kasumit, et tootjad saaksid endale elatise tagada pikemaks ajaks.

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 1905/2006 muudetakse järgmiselt.

3. Komisjon võtab vastu mitmeaastased toetusstrateegiad analoogia põhjal artikliga 19 ja vastavalt artiklile 21. Komisjon tagab, et nimetatud strateegiad täiendavad asjaomaste riikide geograafilisi strateegiadokumente ning et kõnealused banaanisektoris võetavad kaasnevad meetmed on ajutised.

banaanidest sõltuvate piirkondade majanduse mitmekesistamise edendamine, juhul kui see on elujõuline strateegia;

banaaniekspordisektori konkurentsivõime tõstmine, kui see on jätkusuutlik, arvestades seejuures ahela eri sidusrühmade olukorda;

„Artiklites 11–16 nimetatud temaatilise programmi alusel ning artiklites 17 ja 17a sätestatud programmide alusel rahastatavate hanke- või toetuslepingute sõlmimiseks võivad taotlusi esitada kõik füüsilised isikud, kes on OECD/DACi loetelus ja II lisas nimetatud arenguriikide kodanikud, ja kõik juriidilised isikud, kes on nimetatud arenguriikides asutatud, ning need füüsilised või juriidilised isikud, kes on temaatilise programmi või artiklites 17 ja 17a nimetatud programmide alusel abikõlblikud. Komisjon avaldab II lisa ja ajakohastab seda vastavalt OECD/DACi koostatud abisaajate loetelu regulaarsele läbivaatamisele ja teavitab sellest nõukogu.”

2. Igale artiklites 5–10, 11–16 ja 17–17a osutatud programmile eraldatav soovituslik summa on kindlaks määratud IV lisas. Need summad on kehtestatud ajavahemikuks 2007–2013.”

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

(1) Euroopa Parlamendi 21. oktoobri 2010. aasta seisukoht (Euroopa Liidu Teatajas seni avaldamata) ja nõukogu 10. detsembri 2010. aasta esimese lugemise seisukoht . Euroopa Parlamendi … seisukoht (Euroopa Liidu Teatajas seni avaldamata).

(2) ELT L 378, 27.12.2006, lk 41.

(3) EÜT L 286, 5.11.1994, lk 1.

(4) EÜT L 108, 27.4.1999, lk 2.

(5) EÜT L 190, 23.7.1999, lk 14.

(6) ELT L 141, 9.6.2010, lk 3.

NÕUKOGU PÕHJENDUSED

I. SISSEJUHATUS

Komisjon võttis 17. märtsil 2010 vastu määruse ettepaneku, millega muudetakse määrust (EÜ) nr 1905/2006, millega luuakse arengukoostöö rahastamisvahend.

Euroopa Parlament võttis oma esimese lugemise arvamuse vastu 21. oktoobril 2010.

Nõukogu võttis oma esimese lugemise seisukoha vastu 10. detsembril 2010.

II. EESMÄRK

AKV riikide banaanisektoris võetavate kaasnevate meetmete (BAM) programmiga on kavandatud muuta määrust (EÜ) nr 1905/2006, millega luuakse arengukoostöö rahastamisvahend. BAM programmi eesmärk on toetada banaanisektori ümberkorraldamist kümnes peamises banaane eksportivas AKV riigis.

Maailma Kaubandusorganisatsioonis (WTO) on korduvalt kritiseeritud ühist turukorraldust, mille EL on banaanide osas kehtestanud. Sellest tulenevalt on EL pidanud WTO raames läbirääkimisi banaanikaubanduslepingu sõlmimiseks, millega toetatakse Doha arengukava põllumajandust käsitlevate üksikasjade osas kokkuleppe saavutamist ja kogu Doha vooru lõpuleviimist.

Selle tulemusel vähendatakse AKV soodustusmäära, mis vajab kohandamist. Peamiste banaane eksportivate AKV riikide osas kavandatava BAM programmi eesmärk on toetada banaaniekspordist sõltuvate piirkondade kohandumist eelarvetoetuse või projektikohaste sekkumiste kaudu. Meetmetega toetatakse kohandumist laiemate mõjudega (nt sotsiaalsed ja keskkonnamõjud), majandustegevuse mitmekesistamise poliitikat või konkurentsivõime suurendamiseks tehtavaid investeeringuid, juhul kui see on elujõuline strateegia.

Meetmed on kavandatud toimuma ajutise programmina, mille maksimaalne kestus on neli aastat (2010-2013). Meetmete osas on kehtestatud 190 miljoni euro suurune eelarve ning neid võetakse arengukoostöö rahastamisvahendi tegevuse muutmise kaudu.

III. NÕUKOGU ESIMESE LUGEMISE SEISUKOHA ANALÜÜS

Pärast kolme institutsiooni vahelisi varajasi ja edasiviivaid arutelusid, kiitis nõukogu heaks 15 muudatust, mille Euroopa Parlament esimesel lugemisel vastu võttis. Nõukogu on seisukohal, et need muudatused parandavad esialgset ettepanekut, ning et sellega kas täpsustatakse ettepanekut, eelkõige selle preambulit, või BAM programmi mõnda olulist aspekti.

Eelkõige on nüüd ELi antava abi keskmes vaesuse kaotamine ning väiketalunike ja teiste seonduvate isikute elu- ja töötingimuste parandamine.

Lisaks viidatakse määruses nüüd abikõlblike riikide regionaalkeskkonnale vastavalt BAM programmile, eelkõige ELi äärepoolseimate piirkondade ning ülemeremaade ja -territooriumide lähedusele.

Lisaks tervitas nõukogu Euroopa Parlamendi muudatusi, mis käsitlesid keskkonnakaitse nõuete ja ILO standarditel põhinevate sotsiaalsete nõuete lisamist riikide toetusstrateegiatesse.

Lõpetuseks väärib märkimist, et tekstiga nähakse nüüd ette BAM programmi hindamine, mis toimub 18 kuud enne selle lõppemist ning mil on võimalik teha asjakohaseid soovitusi.

Nõukogu ei saanud siiski heaks kiita neid Euroopa Parlamendi tehtud muudatusi, mille kohaselt kohaldataks mitmeaastaste koostööprogrammide ja strateegiadokumentide vastuvõtmisel delegeeritud õigusaktide vastuvõtmise menetlust (Euroopa Liidu toimimise lepingu artikkel 290). Nõukogu on seisukohal, et õiguslikult mittesiduvad mitmeaastased koostööprogrammid ei ole üldkohaldatavad aktid, mis täiendavad või muudavad seadusandlikku akti. Tegemist on rakendusaktidega Euroopa Liidu toimimise lepingu artikli 291 tähenduses.

IV. JÄRELDUS

Selleks et saavutada varajane kokkulepe muudetud määruse osas, peab nõukogu Euroopa Komisjoni toetusel Euroopa Parlamendiga põhjalikke läbirääkimisi. Läbirääkimiste tulemusel on saavutatud laiapõhjaline konsensus teksti oluliste elementide osas, mis seonduvad BAM programmiga.

Kuigi komisjoni ettepanek ei tekitanud nõukogule märkimisväärseid probleeme, tegi nõukogu olulisi jõupingutusi, et kajastada Euroopa Parlamendi muresid seoses muudetud määruse kohaldamisega.

Nõukogu on seisukohal, et tema esimese lugemise seisukoht on tasakaalustatud kompromiss ning kutsub Euroopa Parlamenti nõustuma kõnealuse tekstiga, mis muudaks võimalikuks määruse jõustumise 2010. aastal. See tagaks, et 2010. aasta eelarvesse juba kantud rahalised vahendid ei jää kasutamata. Nõukogu on väljendanud tõsist muret, et kui enne 2010. aasta lõppu ei jõuta kokkuleppele, võib see ohustada kauaoodatud banaanikaubanduslepingu sõlmimist WTOs.